《满庭芳·鳞甲何多》
宋代·了元

鳞甲何多，羽毛无数，悟来佛性皆同。世人何事，刚爱口头浓。痛把群生割剖，刀头转、鲜血飞红。□□□，零炮碎炙，不忍见渠侬。喉咙。才咽罢，龙肝凤髓，毕竟无踪。谩赢得、生前夭寿多凶。奉劝世人省悟，休恣意、激恼阎翁。轮回转，本来面目，改换片时中。

作者简介：（1032—1098）宋僧。饶州浮梁人。俗姓林，字觉老，号佛印。云门偃公五世法裔。博通中外，工书能诗，尤善言辩。神宗元丰中主镇江金山寺，与苏轼、黄庭坚等均有交游。有语录行世。